CELEX: 62010CN0015
Language: hu
Date: 2010-01-11 00:00:00
Title: C-15/10. sz. ügy: A High Court of Justice (England & Wales), Queen's Bench Division (Administrative Court) által 2010. január 11-én benyújtott előzetes döntéshozatal iránti kérelem — Etimine SA kontra Secretary of State for Work and Pensions

13.3.2010   
            
            
               HU
            
            
               Az Európai Unió Hivatalos Lapja
            
            
               C 63/39
            
         A High Court of Justice (England & Wales), Queen's Bench Division (Administrative Court) által 2010. január 11-én benyújtott előzetes döntéshozatal iránti kérelem — Etimine SA kontra Secretary of State for Work and Pensions
   (C-15/10. sz. ügy)
   2010/C 63/62
   Az eljárás nyelve: angol
   
      A kérdést előterjesztő bíróság
   
   High Court of Justice (England & Wales), Queen's Bench Division (Administrative Court)
   
      Az alapeljárás felei
   
   
      Felperes: Etimine SA
   
      Alperes: Secretary of State for Work and Pensions
   
      Az előzetes döntéshozatalra előterjesztett kérdések
   
   
               1)
            
            
               Érvénytelen-e borátoknak a 2008/58/EK bizottsági irányelvben (1) (a továbbiakban: 30. módosító irányelv) és/vagy a 790/2009/EK bizottsági rendeletben (2) (a továbbiakban: az 1. módosító rendelet) foglalt, megtámadott osztályozása az alábbi egy vagy több okból kifolyólag:
               
                           i.
                        
                        
                           a 30. módosító irányelvben foglalt osztályozás a lényeges eljárási szabályok megsértésével került beillesztésre;
                        
                     
                           ii.
                        
                        
                           a 30. módosító irányelvben foglalt osztályozások a 67/548 irányelv (3) (a továbbiakban: a veszélyes anyagokról szóló irányelv) megsértésével és/vagy nyilvánvaló értékelési hibák eredményeként kerültek beillesztésre, amennyiben:
                           
                                       a)
                                    
                                    
                                       a Bizottság nem alkalmazta vagy elmulasztotta megfelelő módon alkalmazni a veszélyes anyagokról szóló irányelv VI. mellékletében foglalt „előírásszerű kezelés és rendeltetésszerű használat” elvét;
                                    
                                 
                                       b)
                                    
                                    
                                       a kockázat-értékelési szempontot jogellenesen alkalmazták;
                                    
                                 
                                       c)
                                    
                                    
                                       a Bizottság elmulasztotta alkalmazni vagy tévesen alkalmazta a „megfelelőségi” szempontot, megsértve ezzel a veszélyes anyagokról szóló irányelv VI. mellékletének 4.2.3.3.pontját;
                                    
                                 
                                       d)
                                    
                                    
                                       a Bizottság elmulasztotta kellő módon tekintetbe venni az epidemológiai/humán adatok szükségességét; és vagy
                                    
                                 
                                       e)
                                    
                                    
                                       a Bizottság jogellenesen vetítette ki az egyik bórtartalmú anyagra vonatkozó adatokat más bórtartalmú anyagok osztályozása céljából és/vagy, az EK 253. cikkel ellentétesen nem adott kellő indokolást;
                                    
                                 
                     
                           iii.
                        
                        
                           az osztályozás az arányosság alapvető közösségi jogi elvének megsértésével került beillesztésre a 30. módosító irányelvbe?
                        
                     
         
               2.
            
            
               Érvénytelen-e a borátok megtámadott, az 1. módosító rendeletben foglalt osztályozása, amennyiben:
               
                           i.
                        
                        
                           az 1. módosító rendeletet tévesen fogadták el az 53. cikkben mint jogalapban foglalt eljárás alkalmazásával;
                        
                     
                           ii.
                        
                        
                           az 1272/2008/EK rendelet (4) (a továbbiakban: az osztályozásról szóló rendelet) 1. mellékletében foglalt új harmonizált osztályozást nem alkalmazták, ehelyett tévesen az osztályozásról szóló rendelet VII. mellékletében foglalt osztályozást alkalmazták?
                        
                     
         
      (1)  A veszélyes anyagok osztályozására, csomagolására és címkézésére vonatkozó törvényi, rendeleti és közigazgatási rendelkezések közelítéséről szóló 67/548/EGK tanácsi irányelvnek a műszaki fejlődéshez történő harmincadik módosító hozzáigazításáról szóló, 2009. augusztus 10-i 2008/58/EK bizottsági irányelv (HL L 246., 6. o.).
   
      (2)  Az anyagok és keverékek osztályozásáról, címkézéséről és csomagolásáról szóló 1272/2008/EK európai parlamenti és tanácsi rendeletnek a műszaki fejlődéshez való hozzáigazítása céljából történő módosításáról szóló 2009. augusztus 10-i 790/2009/EK bizottsági rendelet (HL L 235., 1. o.)
   
      (3)  A veszélyes anyagok osztályozására, csomagolására és címkézésére vonatkozó törvényi, rendeleti és közigazgatási rendelkezések közelítéséről szóló, 1967. június 27-i 67/548/EGK tanácsi irányelv (HL 196., 1. o.; magyar nyelvű különkiadás 13. fejezet, 1. kötet, 27. o.)
   
      (4)  Az anyagok és keverékek osztályozásáról, címkézéséről és csomagolásáról, a 67/548/EGK és az 1999/45/EK irányelv módosításáról és hatályon kívül helyezéséről, valamint az 1907/2006/EK rendelet módosításáról szóló, 2008. december 16-i 1272/2008/EK európai parlamenti és tanácsi rendelet (HL L 353., 1. o.).